jkorsvik/nowiki_second_scrape_merged huggingface dataset:
Sami Jauhojärvi

Sami Olavi Jauhojärvi (født 5. mai 1981 i Övertorneå) er en finsk tidligere langrennsløper. Han ble olympisk mester på lagsprint sammen med Iivo Niskanen under Vinter-OL 2014 i Sotsji.
Jauhojärvis beste VM-resultat er en bronsemedalje på 4 x 10 km stafett fra 2009 og en bronsemedalje på lagsprinten fra samme mesterskap, mens den beste individuelle plasseringen er en femteplass på 15 km klassisk med intervallstart under VM 2011 i Oslo.
Jauhojärvi tok sin første verdenscupseier i sesongen 2008/09, på 50 km klassisk i Trondheim, og kom på femteplass sammenlagt i verdenscupen denne sesongen.
Under VM 2017 i Lahtis gikk han sammen med Iivo Niskanen på Finlands lag som tok bronse på lagsprint.


== Sammenlagtplasseringer i verdenscupen ==


== Referanser ==


== Eksterne lenker ==
(fi) Offisielt nettsted 
(en) Sami Jauhojärvi – kategori av bilder, video eller lyd på Commons 
(en) Sami Jauhojärvi på Internet Movie Database 
(en) Sami Jauhojärvi – Olympics.com 
(en) Sami Jauhojärvi – Olympic.org 
(en) Sami Jauhojärvi – Olympedia 
(en) Sami Jauhojärvi – Sports-Reference (OL-resultater – arkivert) 
(en) Sami Jauhojärvi – FIS (langrenn) 
(fi) Sami Jauhojärvi på Facebook
Meldorflands amt

Meldorflands amt (tysk: Amt Kirchspielslandgemeinde Meldorf-Land) var et amt i kretsen Ditmarsken i delstaten Schleswig-Holstein, Tyskland. Byen Meldorf (som den gang var en amtsfri by) lå midt i Meldorflands amt, og det gjorde at amtet praktisk talt var delt i to deler. Meldorflands amt, Albersdorfs amt og byen Meldorf fursjonerte til Midtre Ditmarskens amt den 25. mai 2008.


== Inndeling ==

Meldorflands amt deltes inn i disse kommunene (med innbyggertall i 2005 i parentes):

Bargenstedt (925)
Barlt (844)
Busenwurth (331)
Elpersbüttel (915)
Epenwöhrden (808)
Gudendorf (425)
Krumstedt (556)
Nindorf (1 165)
Nordermeldorf (649)
Odderade (325)
Sarzbüttel (735)
Windbergen (841)
Wolmersdorf (345)


== Se også ==
Tysklands lokalforvaltning
Tellingstedts amt

Tellingstedts amt (tysk: Amt Kirchspielslandgemeinde Tellingstedt) var et amt i kretsen Ditmarsken i delstaten Schleswig-Holstein, Tyskland.
1. januar 2008 ble Tellingstedts amt, Hennstedts amt og Lundens amt slått sammen til Eiderens amt (Amt Kirchspielslandgemeinde Eider).


== Inndeling ==
Tellingstedts amt deltes inn i disse kommunene (med innbyggertall i 2005 i parentes):

Dellstedt (801)
Dörpling (611)
Gaushorn (213)
Hövede (64)
Pahlen (1168)
Schalkholz (595)
Süderdorf (396)
Tellingstedt (2493)
Tielenhemme (178)
Wallen (37)
Welmbüttel (465)
Westerborstel (98)
Wrohm (732)


== Se også ==
Tysklands lokalforvaltning
Danskøya

Danskøya er ei øy på Svalbard. Den ligger like nordvest av Spitsbergen, den største øya i øygruppen; og like ved Magdalenefjorden. Østenfor øya ligger den lille Albertøya, bare atskilt ved det smale Albertsundet. Det høyeste fjellet er Wellmankollen. Øya har hatt tre mindre isbreer; Lachambrebreen i nord var den største (1990). I dag er disse borte.
To kilometer mot nord ligger Amsterdamøya bare atskilt av Danskegattet, og i øst går Smeerenburgfjorden som et skille mellom øyene og fastlandet. I sør skjærer Sørgattet inn og skiller Danskøya fra Reuschhalvøya på Spitsbergen.
Området ligger i Nordvest-Spitsbergen nasjonalpark. Helt sør på øya, ved Harpunodden, ligger Skorpa fuglereservat, og ute i Sørgattet ligger Moseøya fuglereservat på øya med samme navn.
Som mange andre øyer på Svalbard er Danskøya ikke bebodd. Øya er 40,6 kvadratkilometer stor og ligger på 79°40′N 10°52′Ø.
Nord på øya ligger fangst- og ekspedisjonsstedet Virgohamna, som er et kulturminne med helårlig ferdselsforbud. På vestkysten går Kobbefjord et par kilometer innover, denne fjorden var også mye brukt til oppankring under fangst eller ekspedisjoner på 1800-tallet.
Fra denne øya startet S. A. Andrées arktiske ballongekspedisjon i 1897. Andrées hydrogenballong krasjet på pakkisen tre dager etter avreise fra Danskøya, og etter vandring og drifting i nesten tre måneder omkom de oppdagelsesreisende til slutt på Kvitøya.


== Referanser ==

Lundström, Sven (1997). "Vår position är ej synnerligen god…" Andréexpeditionen i svart och vitt. Borås: Carlssons förlag. (Svensk)


== Eksterne lenker ==
Danskøya-Amsterdamøya-Magdelenefjord - kart og beskrivelse av området. Rolf Stange, Spitzbergen.de.
Weddingstedts amt

Weddingstedts amt (tysk: Amt Kirchspielslandgemeinde Weddingstedt) var et amt i kretsen Ditmarsken i delstaten Schleswig-Holstein, Tyskland. 1. januar 2008 ble Weddingstedts amt, Heidelands amt og kommunen Norderwöhrden slått sammen til det nye amtet Heides omlands amt (Amt Kirchspielslandgemeinde Heider Umland).
Weddingstedt amt bestod av følgende kommuner, med innbyggertall per 2005:
Abdon Pamich

Abdon Pamich (født 3. oktober 1933 i Fiume i Italia, i dag Rijeka i Kroatia) er en tidligere italiensk friidrettsutøver. 
Med fem OL- og EM-medaljer, er Abdon Pamich blant tidenes mest fremgangsrike kappgjengere. Hans internasjonale karriere strakte seg fra 1954 til 1971. Bestenoteringen på 50 km kappgang fra 1960 (4.03.02) var den gang verdensrekord.


== Olympiske leker ==


=== 20 km kappgang ===
1956: 11.-plass


=== 50 km kappgang ===
1956: 4.-plass
1960: bronse
1964: gull
1968: ikke fullført
1972: diskvalifisert


== Europamesterskap ==


=== 20 km kappgang ===
1969: 6.-plass


=== 50 km kappgang ===
1954: 7.-plass
1958: sølv
1962: gull
1966: gull
1971: 8.-plass


== Eksterne lenker ==
(en) Abdon Pamich – Olympics.com 
(en) Abdon Pamich – Olympic.org 
(en) Abdon Pamich – Olympedia 
(en) Abdon Pamich – Sports-Reference (OL-resultater – arkivert) 
(it) Abdon Pamich – Italias olympiske komité 
(it) Abdon Pamich – FIDAL 
(en) Abdon Pamich – Track and Field Statistics
Wesselburens amt

Wesselburens amt (tysk: Amt Kirchspielslandgemeinde Wesselburen) var et amt i kretsen Ditmarsken i delstaten Schleswig-Holstein, Tyskland. 


== Inndeling ==
Wesselburens amt deltes inn i disse kommunene (med innbyggertall i 2005 i parentes):

Friedrichsgabekoog (71)
Hellschen-Heringsand-Unterschaar (169)
Hillgroven (86)
Norddeich (430)
Norderwöhrden (287)
Oesterwurth (274)
Reinsbüttel (427)
Schülp (489)
Strübbel (96)
Süderdeich (536)
Wesselburener Deichhausen (142)
Wesselburenerkoog (151)


== Se også ==
Tysklands lokalforvaltning
Francis Newton

Francis Clement Newton (født 3. januar 1874, død 3. august 1946) var en amerikansk golfspiller som deltok i sommer-OL 1904.
I 1904 deltok han sammen med det amerikanske laget som vant sølvmedalje. Newton var, sammen med lagkameraten Henry Potter, den beste spilleren på sitt lag. Han kom på sjetteplass i denne konkurransen.
I den individuelle konkurransen vant han bronsemedalje etter å ha tapt i semifinalen.


== OL-medaljer ==
1904  St. Louis –  Sølv i golf, lagkonkurranse USA 
1904  St. Louis –  Bronse i golf, individuelt USA 


== Referanser ==


== Eksterne lenker ==
(en) Francis Newton – Olympedia 
(en) Francis Newton – Sports-Reference (OL-resultater – arkivert) 
(en) Francis Newton – databaseOlympics.com (arkivert) 
Profil
Tullgarns slott

Tullgarns slott er et kongelig slott i Hölö sogn, sør for Södertälje i Södertälje kommune i Stockholms län i Sverige.


== Bakgrunn ==

Det opprinnelige slottet ble bygd av Karl Sture på slutten av 1500-tallet. På midten av 1600-tallet bestod det av en større hovedbygning i tre etasjer med to runde og et firkantet tårn. Hovedbygningen hadde to fløyer. Disse ble senere bygd sammen med enda en bygning, noe som førte til at det ble en borggård i midten.
Slottets første kjente eier var Tord Köriksson Bonde og hans sønn, ridderen Knut Bonde. Han ga det i morgengave til sin hustru Margreta Karlsdotter.
Det nåværende slottet fikk sitt utseende under en omfattende restaurering so skjedde mellom 1719 og 1727 på oppdrag fra greve Magnus Julius De la Gardie. Arkitekt var Joseph Gabriel Destain. Det består av en 43 meter lang og 15 meter bred hovedbygning. Det er to åtte meter brede fløyer som danner en åpen borggård mot vannet. Det er preget av sin nyklassistiske innredning. Den ble til sent på 1700-tallet, da Gustav IIIs yngste bror Fredrik Adolf disponerte slottet. Kong Gustaf V og dronning Victoria brukt Tullgarn som sommerslott. Tullgarn er også i dag et av de ti kongelige slott.
Slottet er åpent for allmennheten og trafikkeres daglig av busser mellom Södertälje og Trosa. Det er flere serveringssteder og butikker på stedet og i desember arrangeres det julebord.
Fra 1996 har slottets forvalter, Statens fastighetsverk, drevet et biologisk renseanlegg i parken. Ifølge etatens egne opplysninger kan dammen kontinuerlig rense avløpsvannet fra 150 personer pr. dag.
Slim Gaillard

Bulee «Slim» Gaillard (født 4. januar 1916 i Detroit, død 26. februar 1991 i London) var en amerikansk jazzsanger, -komponist, -pianist og -gitarist, kjent for sin spesielle sangstil med improviserte nonsenstekster og vocalese. Gaillard ble først kjent sent i 1930-årene som én del av duoen Slim & Slam, den andre halvdelen var bassisten Slam Steward. De hadde hits som «Flat Foot Floogie (with a Floy Floy)», «Cement Mixer (Puti Puti)» og hipster-hiten «The Groove Juice Special (Opera in Vout)». Gaillard fremsto ikke ulikt Cab Calloway og Louis Jordan, men ulikt dem var han en svært dyktig improvisatør, i stand til å improvisere nærmest stream of consciousness-aktige tekster langt vekk fra utgangspunktet med stadige utbrudd av meningsløse fraser som «macVoutie O-rooney». I romanen On the Road (1957) av Jack Kerouac er hovedpersonene vitner til en slik forestilling.


== Diskografi ==
Gaillards verker er å høre påutgivelsen  «Classics – 1937-38, 1939-40, 1940-42, 1945 Vol. 1 & 2, 1946».

«Laughing In Rhythm: The Best Of The Verve Years» (1946–1954)
«The Legendary McVouty» (Hep, 1982)
«Anytime, Anyplace, Anywhere» (Hep, 1982)


== Referanser ==


== Eksterne lenker ==
(en) Slim Gaillard – kategori av bilder, video eller lyd på Commons 
(en) Slim Gaillard på Internet Movie Database 
(en) Slim Gaillard hos The Movie Database 
(en) Slim Gaillard på Discogs 
(en) Slim Gaillard på MusicBrainz 
(en) Slim Gaillard på Songkick 
(en) Slim Gaillard på Genius — sangtekster 
(en) Slim Gaillard på AllMusic 
Slim Gaillard på Facebook
Arktikugol

Trust Arktikugol (russ. ФГУП Трест "Арктикуголь"), oversatt «Arktisk kull») er et  russisk statseid kullselskap som opererer i Barentsburg på Svalbard. Det utvinnes årlig ca. 100 000 tonn kull fra gruven i Barentsburg, knapt halvparten av tidligere nivåer. Dette går til drift av Barentsburg kullkraftverk, og resten blir eksportert til Vest-Europa. Arktikugol eier og driver alt av bygningsmasse og velferdstiltak i Barentsburg. I de siste årene har selskapet pusset opp gruvebyen med større leiligheterm i håp om å omdanne Barentsburg fra «company town» til et mer stabilt familiesamfunn.
Selskapet er subsidiert av den russiske stat. Selskapet drev tidligere kullgruve i Pyramiden og Grumantbyen, også på Svalbard. Gruven i Pyramiden ble kjøpt av svenske eiere etter krigen, og utvant steinkull fra høytliggende lag fra karbon. Gruven i Barentsburg driver en mot østlig retning fallende kull-fløts av steinkull fra tertiær (paleocen)-perioden, med forholdsvis høyt svovel-innhold. Det meste av kullet går til kraftverket på stedet, og driften har i årevis gått med underskudd.
I 2003 startet Arktikugol arbeidet med å gjenoppta gruvedriften i selskapets utmål i Coles Bay, midtveis mellom Barentsburg og Longyearbyen. Selskapet har også søkt Sysselmesteren på Svalbard om gjenoppretting av veiforbindelse mellom Barentsburg og Colesbukta.


== Historie ==
Selskapet kjøpte gruven i Pyramiden i 1927 og startet gruvedrift i Barentsburg i 1932. Dette var delvis for å sikre russisk tilstedeværelse på øygruppen da Svalbardtraktaten av 1920 sikret alle signatarland lik rett til å utvinne naturressursene. Delvis var det også for å sikre kullforsyning til industrialiseringen av Nordvest-Russland, som lå langt unna kullbassengene i det sørlige Russland og i Ukraina. I 1998 stengte selskapet gruven i Pyramiden og bosetningen ble forlatt. Gruven i Grumantbyen, med Colesbukta som utskipningshavn, ble stengt i 1962.
Den 17. oktober 2006 registrerte Sysselmannen på Svalbard en underjordisk ulmebrann i Barentsburg og fryktet utbrudd av åpen brann, som kunne ha ført til evakuering av hele Barentsburg på ubestemt tid, samt medført uante miljøproblemer for hele øygruppen. Den 3. november var brannen slukket, men man var bekymret for gruveselskapets manglende utstyr for brannslukking.Gruven ble i oktober 2008 midlertidig stengt på grunn av en gruvebrann våren 2008. For å få slokket denne, måtte gruven settes under vann. I ettertid er produksjonen tatt opp igjen.
De fleste arbeiderne i Arktikugol kommer fra Ukraina, mens selskapet fremdeles er russisk med hovedkontor i Moskva.


== Se også ==
Liste over Svalbards grunneiere


== Referanser ==


== Eksterne lenker ==
Offisielt nettsted
Vaulen Idrettslag

Vaulen Idrettslag er en fotballklubb fra Stavanger som ble stiftet den 15. mars 1938. 
A-laget spiller i 3. divisjon etter å ha rykket opp foran 2013-sesongen. Klubbens storhetsperiode var mellom 1953 og 1962 da man var på nivå tre i Norge. En ny god epoke startet i 2001 da man holdt seg i 3. divisjon frem til serieomleggingen i 2010. Høydepunktet her var i 2002 da man vant 3. divisjon, men måtte til slutt se seg slått av Ålgård i kvalifiseringen for 2. divisjon. 
Vaulen har fire ganger nådd første runde i NM. I 1958 ble laget slått ut av Vard med 4-0 i omkampen etter å ha holdt dem til 0-0 i første kamp. I 2005 ledet man til pause, men tapte 1–2 for Viking. Den tredje gangen var i 2011 da man tapte 10-0 mot FK Haugesund. Så i 2013 slo Viking de oransje 4-0. 


== Tabell 2016 ==


== Kjente spillere ==
Yann-Erik de Lanlay


== Eksterne lenker ==
Offisielt nettsted
Xuan Thuy

Xuan Thuy (født 1912, død 1985) var en nordvietnamesisk politiker. Fra 1963 til 1965 var han utenriksminister for Nord-Vietnam. Senere i vietnamkrigen var han representant for den nordvietnamesiske regjeringen i fredsforhandlingene med USA i Paris. Han var den offisielle lederen av delegasjonen som gjennomførte de hemmelige forhandlingene med Henry Kissinger. I 1970, da forhandlingene gikk i stå, ble Le Duc Tho sendt for å overta som hovedforhandler.


== Referanser ==


== Kilder ==
Encyclopedia of the Vietnam War, redaktør Spencer Tucker
Rabalen

Rabalen er en setergrend i Øystre Slidre kommune i Valdres, Innlandet fylke. Stølen ligger på sør-østsiden av Vangsjøen. På det meste har det vært 13 støler i drift på Rabalen (Kleiven, Steinsli. øvre og nedre Skogen, Rudi, Småbrøtin, Ringli, Skaare, Listerud, Bergo, Ringstad, Hoverud, og Milo). Fortsatt er noen av disse i aktivt bruk med kyr, sauer og geiter. Ved Rabalen ligger også Vangsjøen Fjellstue og området preges ellers av fritidsboliger.
Navnet er opprinnelig hentet fra fjelltoppen Rabalsmellen som ligger like ved. En rabal er i dialekt en stang over ildstedet, brukt til å henge gryta på. Rabalsmellen sett fra Buahaugen har profilen til en rabal.
Under en tysk aksjon mot norske motstandsfolk i juni 1944 ble flere av stølene på Rabalen brent. En gruppe motstandsfolk fra sentralforlegningen hadde hatt tilhold på Rabalen og Buahaugen.
Rabalen er et godt utgangspunkt for fot- og skiturer. DNT har fra Rabalen (Vangsjøen Fjellstue) merket ruter til Storeskag (8 timer) Svarthamar (7 timer) og Nythun (6 timer). I tillegg er det flere lokalt merkede turer utfra Rabalen. For eksempel til Rabalsmellen (1/2-3/4 time), Rundemellen (2-2 1/2 time) eller Trøllåsen (1 time).
På vinterstid kjøres det opp en rekke skiløyper i området. Løypenettet ved Rabalen er i tillegg knyttet opp mot løypene ved Yddin, Beitostølen og Leirin. Den 7 mil lange løypen mellom Beitostølen og Danebu går forbi Rabalen.


== Eksterne lenker ==
Vangsjøen Høyfjellstue.
Øystre Slidre Fjellstyre Arkivert 28. oktober 2019 hos Wayback Machine.
Norsk Seterkultur
Kulturlandskap
Bjerkreim Idrettslag

Bjerkreim Idrettslag (stiftet 4. mai 1965) er et idrettslag fra Vikeså i Bjerkreim kommune.


== Fotball ==
Fotballaget spiller sine hjemmekamper på Vikeså Stadion. Laget endte på sisteplass i 5. divisjon i 2015 og rykket ned til 6. divisjon.


== Eksterne lenker ==
Offisielt nettsted
David Jacobs

David Henry Jacobs (født 30. april 1888 i Cardiff, Wales, død 6. juni 1976 i Aberconwy, Wales) var en friidrettsutøver.
Under Sommer-OL 1912 i Stockholm ble han olympisk mester på 4x100 meter stafett. Det britiske laget kom i mål som nummer to i finalen bak USA. Men det amerikanske laget ble disket på grunn av feilveksling, og dermed gikk gullmedaljene til det britiske laget. Jacobs løp første etappe. De tre andre på det britiske vinnerlaget var Henry Macintosh, Victor d'Arcy og William Applegarth.
Jacobs deltok også på 100 og 200 meter, men han kom ikke til finaleheatet. 


== OL-medaljer ==
 1912  Stockholm - Gull i friidrett, 4 x 100 meter stafett  Storbritannia


== Eksterne lenker ==
(en) David Jacobs – Olympedia 
(en) David Jacobs – Sports-Reference (OL-resultater – arkivert) 
(en) David Jacobs – Track and Field Statistics
Bringing It All Back Home

Bringing It All Back Home er den amerikanske artisten Bob Dylans femte studioalbum.
Albumet er delt i en akustisk og en elektrisk del. På den «elektriske» delen har Dylan et rock'n'roll-band med seg, noe som fjernet Dylan enda mer fra folkemusikkmiljøet, og forarget mange. Tilsvarende er tekstene på den akustiske delen annerledes enn «protestsangene» Dylan var mest kjent for, som «Blowin' In the Wind» og «A Hard Rain's a-Gonna Fall». 
Albumet omtales som folk-rockens opphav og ett av Dylans beste album. Før året var omme skulle Dylan gi ut sitt neste album, Highway 61 Revisited, som var enda et skritt videre i den nye musikalske og lyriske retningen fra dette albumet. I 2003 kom Bringing It All Back Home på 31.-plass på musikkmagasinet Rolling Stones liste over «Tidenes 500 beste album».


== Sporliste ==
«Subterranean Homesick Blues» – 2:21
«She Belongs to Me» – 2:47
«Maggie's Farm» – 3:54
«Love Minus Zero/No Limit» – 2:51
«Outlaw Blues» – 3:05
«On the Road Again» – 2:35
«Bob Dylan's 115th Dream» – 6:30
«Mr. Tambourine Man» – 5:30
«Gates of Eden» – 5:40
«It's Alright, Ma (I'm Only Bleeding)» – 7:29
«It's All Over Now, Baby Blue» – 4:12


== Referanser ==


== Eksterne lenker ==
(en) Bringing It All Back Home på Discogs 
(en) Bringing It All Back Home på MusicBrainz 
(en) Bringing It All Back Home på Spotify 
(en) Bringing It All Back Home på AllMusic
Henry Macintosh

Henry Maitland Macintosh (født 10. juni 1892 i Kelso, død 26. juli 1918) var en skotsk friidrettsutøver.
Macintosh ble under OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. Macintosh løp andre etappen. De tre andre på det britiske gull-laget var David Jacobs, Victor d'Arcy og William Applegarth.
Macintosh deltok også på 100 og 200 meter, men han kom ikke til finaleheatet. 


== OL-medaljer ==
 1912  Stockholm - Gull i friidrett, 4 x 100 meter stafett  Storbritannia


== Eksterne lenker ==
(en) Henry Macintosh – Olympedia 
(en) Henry Macintosh – Sports-Reference (OL-resultater – arkivert) 
(en) Henry Macintosh – Track and Field Statistics
Victor d’Arcy

Victor Henry Augustus «Vic» d'Arcy (født 30. juni 1887, død 1961) var en britisk friidrettsutøver.
Vic d'Arcy ble under Sommer-OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. d'Arcy løp tredje etappen. De tre andre på det britiske gull-laget var David Jacobs, Henry Macintosh og William Applegarth.
d'Arcy deltok også på 100 og 200 meter i OL 1912 men han kom ikke til finaleheatet. Han deltok også under OL 1920 i Antwerpen på 4 x 100 m stafett.


== OL-medaljer ==
 1912  Stockholm - Gull i friidrett, 4 x 100 meter stafett  Storbritannia


== Referanser ==


== Eksterne lenker ==
(en) Victor d'Arcy – Olympedia 
(en) Victor d'Arcy – Sports-Reference (OL-resultater – arkivert) 
(en) Victor d'Arcy – Track and Field Statistics
William Applegarth

William Reuben «Willie» Applegarth (født 11. mai 1890 død 12. desember 1958) var en britisk friidrettsutøver.
Applegarth ble under OL 1912 i Stockholm olympisk mester på 4x100 meter stafett. Det britiske laget kom på andreplass i finalen bak USA. Men det amerikanske laget ble disket på grunn av feilveksling. Applegarth løp fjerde og siste etappen. De tre andre på det britiske gull-laget var David Jacobs, Henry Macintosh og Victor d'Arcy.
Applegarth vant også en bronsemedalje på 200 meter, men klarte ikke å kvalifisere seg til 100 meter-finalen. Kort tid etter de olympiske lekene tangerte han verdensrekorden til Donald Lippincott på 10,6 og i 1914 satte han verdensrekord på 200 meter med tiden 21,2.


== OL-medaljer ==
 1912  Stockholm - Gull i friidrett, 4 x 100 meter stafett  Storbritannia
 1912  Stockholm - Bronse i friidrett 200 meter  Storbritannia


== Referanser ==


== Eksterne lenker ==
(en) William Applegarth – Olympedia 
(en) William Applegarth – Sports-Reference (OL-resultater – arkivert) 
(en) William Applegarth – databaseOlympics.com (arkivert) 
(en) William Applegarth – Track and Field Statistics
Byremo

Byremo er et tettsted i nordre del av i Lyngdal kommune i Agder. Tettstedet var det største i den tidligere kommunen Grindheim, som senere ble en del av Audnedal, som ble slått sammen med Lyngdal i 2020. Like nord for Byremo starter Audna-elva.  Like nord for Byremo ligger Grindheim kyrkje.
I Byremo er det barnehage, barneskole, ungdomsskole og videregående skole. Det er også matbutikk med post i butikk, bank, idrettshall, treningssenter, tannlegekontor, bensinstasjon, bilverksted, blomsterutsalg, bo- og aldershjem, bedehus, frisørsalong, ungdomshus osv.
Det har i mange år vært et rikt kulturliv på Byremo, med stort utvalg til både barn og voksne. Det finnes blant annet et musikkverksted der alle som ønsker kan få lov til å bli medlem.
I 2018 ble opprettet et nytt lensmannskontor på Byremo.
Fylkesvei 460 går gjennom tettstedet.
Det er en populær badestrand ved Byremo i nordenden av Øvre Øydnavatnet med nytt sanitæranlegg (2009).


== Referanser ==